CELEX: 52009SC1062
Language: mt
Date: 2009-07-27 00:00:00
Title: Rakkomandazzjoni mill-Kummissjoni lill-Kunsill biex ikunu awtorizzati modifiki għad-direttivi tan-negozjar għal Ftehim ta’ Kummerċ u Koperazzjoni mar-Repubblika tal-Iraq

MT

MT        MT
 ---pagebreak---                      KUMMISSJONI TAL-KOMUNITAJIET EWROPEJ

                                                    Brussel 27.7.2009
                                                    SEG(2009) 1062 finali

              RAKKOMANDAZZJONI MILL-KUMMISSJONI LILL-KUNSILL

     biex ikunu awtorizzati modifiki għad-direttivi tan-negozjar għal Ftehim ta’ Kummerċ u
                             Koperazzjoni mar-Repubblika tal-Iraq

MT                                            1                                              MT
 ---pagebreak---      1.       MEMORANDUM TA’ SPJEGAZZJONI

     Fit-23 ta’ Marzu 2006 l-Kunsill awtorizza lill-Kummissjoni biex tinnegozja Ftehim ta’
     Kummerċ u Koperazzjoni mal-Iraq u ħareġ direttivi tan-negozjar f’dan ir-rigward.
     (doc. 6511/06 COMEM 23 WTO 38 RESTREINT UE).

     Fis-seba’ ċiklu tan-negozjati bejn l-UE u l-Iraq, li seħħ fil-25 u s-26 ta' Jannar 2009 f'Bagdad,
     kemm l-Iraq kif ukoll il-Kummissjoni ftehmu biex itejbu l-istejtus tal-abbozz tal-Ftehim
     speċifikament permezz tal-ħolqien ta’ Kunsill ta’ Koperazzjoni, li jiltaqa’ regolarment fuq
     livell Ministerjali, u billi jinbidel it-titolu tal-Ftehim minn Ftehim ta’ Kummerċ u
     Koperazzjoni għal “Ftehim ta’ Sħubija u Koperazzjoni”.

     Dan l-aproċċ kien maqbul mill-Kunsill (grupp ta' ħidma MOG) kemm qabel u kif ukoll wara
     s-seba’ ċiklu ta’ negozjati. Il-Kummissjoni għalhekk tirrakkomanda li dawn it-tibdiliet ikunu
     riflessi fid-direttivi tan-negozjar u tistieden lill-Kunsill jawtorizza l-modifiki proposti.

MT                                                  2                                                    MT
 ---pagebreak---      2.       RAKKOMANDAZZJONI

     Fid-dawl ta’ dan ta’ hawn fuq, il-Kummissjoni tirrakkomanda li l-Kunsill jawtorizza l-
     modifiki segwenti għad-direttivi tan-negozjar.

     (1)    Tibdil tat-titolu tal-Ftehim

              • It-titolu tal-Ftehim ser jinbidel minn “Ftehim ta’ Kummerċ u Koperazzjoni” għal “
                Ftehim ta’ Sħubija u Koperazzjoni” kulfejn jidher fid-direttivi tan-negozjar.

     (2)    L-istabbiliment tal-Kunsill ta’ Koperazzjoni

              • Punt ġdid ser ikun inkluż fis-sezzjoni D (Dispożizzjonijiet Istituzzjonali, Ġenerali
                u Finali), Titolu III.

     “Ser ikun stabbilit Kunsill ta’ Koperazzjoni biex jissorvelja l-implimentazzjoni ta’ dan il-
     Ftehim. Il-Kunsill ta’ Koperazzjoni ser jiltaqa fuq livell ministerjali. Huwa ser jeżamina
     kwalunkwe kwistjoni maġġuri li tinqala' fi ħdan il-qafas ta’ dan il-ftehim.”

              • Il-punt preżenti D.1 għandu jkun emendat sabiex jirrifletti l-istabbiliment tal-
                Kunsill ta’ Koperazzjoni.

     Paragrafu 1 – it-test il-ġdid

     “Kumitat ta’ Koperazzjoni ser ikun stabbilit bil-għan li jgħin lill-Kunsill ta’ Koperazzjoni fil-
     qadi ta’ dmirijietu.”

     Paragrafu 2 – jibqa' kif inhu.

MT                                                  3                                                    MT